作者:喻坦之
標題:陳情獻中丞
內容:孤拙竟何營，徒希折桂名。始終誰肯薦，得失自難明。貢乏雄文獻，歸無瘠土耕。滄江長髮夢，紫陌久慚行。意縱求知切，才惟懼鑒精。五言非琢玉，十載看遷鶯。取進心甘鈍，傷嗟骨每驚。塵襟痕積淚，客鬢白新莖。顧盼身堪教，吹噓羽覺生。依門情轉切，荷德力須傾。獎善猶憐貢，垂恩必不輕。從茲便提挈，雲路自生榮。